Cătălin Cîrstoiu ar putea termina cursa electorală pe primul loc
Cătălin Cîrstoiu, actualul manager al Spitalului Universitar de Urgență București, a fost desemnat candidatul comun al PNL-PSD pentru alegerile locale din acest an. De pe 20 martie 2024, a intrat în cursa electorală pentru Primăria Municipiului București (PMB).
Nu a fost preocupat să aibă notorietate ca medic. Dimpotrivă, este un medic modest, care își face treaba, fără să apară la televizor. Va aborda și funcția de primar în același mod, dacă va fi ales de bucureșteni, concentrându-se să își facă treaba, fără a căuta să fie în centrul atenției.
Cătălin Cîrstoiu nu a decis încă care va fi sloganul său. El consideră că un oraș sănătos, populat de oameni frumoși, este ales pe baza calităților sale, nu pe baza unui slogan. Este de părere că bucureștenii sunt suficient de maturi pentru a nu mai avea încredere în mesaje goale.
Sebastian Burduja, coordonatorul campaniei sale electorale, este convins va crește în preferințele bucureștenilor în mod organic. Prin ideile sale și prestația sa, va câștiga încrederea oamenilor. Crede că are capacitatea necesară să termine cursa electorală pe primul loc.
"Sunt că prin prestația dânsului, prin ideile pe care le va pune pe masă pentru bucureșteni în următoarea perioadă, va crește în preferințele bucureștenilor organic, le va câștiga încrederea. Are capacitatea să termine această cursă pe primul loc.
La urma urmei, nu este vorba doar despre ce se va întâmpla pe 9 iunie, ci despre a da Bucureștiului un primar care să aibă o majoritate solidă în Consiliul General.
Or doar aceste două partide cred că pot asigura o majoritate solidă, care să-i permită apoi primarului general să-și pună în operă viziunea", a spus el pentru RFI România.
În ciuda afirmațiilor sale, potrivit unui sondaj de opinie realizat de către Avangarde, dacă, weekend-ul următor, s-ar alege noul primar general al Capitalei, Cristian Popescu Piedone ar fi favorit, obținând 42% din voturi, Nicușor Dan ar obține 30% din voturi, iar Cătălin Cîrstoiu ar obține doar 16% din voturi.
AUR va susține candidatura lui Cristian Popescu Piedone?
În cadrul acelui interviu, Sebastian Burduja a vorbit și despre posibilitatea ca AUR să susțină candidatura lui Cristian Popescu Piedone. Din informații sale, AUR are un scor redus în București, față de scorul înregistrat în restul țării.
Nu crede că simpatizanții unui partid politic pot fi direcționați către o anumită persoană prea ușor. Totuși, este conștient că, în acest an, va fi o competiție strânsă.
"Din ceea ce eu am văzut, scorul AUR este unul redus în București, cel puțin față de restul țării (…). Sunt convins că va fi o competiție strânsă, o competiție pentru încrederea bucureștenilor. Nu cred că simpatizanții unui anumit partid pot fi direcționați ca oile, cum spunea cineva, către o anumită opțiune (…).
Trebuie să găsim resursele pentru a compensa un asemenea efect, prin viziune, construcție, proiecte, credibilitatea candidatului. Eu cred că elementele există, ele trebuie doar prezentate public", a zis el.